Държавен вестник, бр. 1, 2009 г., стр. 69

Б Р О Й  1
Д Ъ Р Ж А В Е Н   В Е С Т Н И К
С Т Р .  69
ВЪРХОВЕН
АДМИНИСТРАТИВЕН СЪД
РЕШЕНИЕ № 13623
от 10 декември 2008 г.
по административно дело № 10382 от 2008 г.
Върховният административен съд в състав:
председател: Светлана Йонкова, и членове: За-
харинка Тодорова, Галя Костова, Надежда
Джелепова и Марияна Дечева, при участието
на секретар-протоколиста Григоринка Любе-
нова разгледа адм. д. № 10382 по описа за 2008 г.
на Върховния административен съд—петчле-
нен състав, докладвано от съдията Надежда
Джелепова.
Производството е по реда на чл. 208 и сл. от
Административнопроцесуалния кодекс (АПК).
Образувано е по касационна жалба, пода-
дена от Българския лекарски съюз, чрез адв.
Васил Пандов, срещу решение № 6152 от 27
май 2008 г., постановено по адм. д. № 2556/
2008 г. по описа на Върховния администрати-
вен съд, шесто отделение, в частите, с които
е отхвърлена жалбата на съюза срещу т. 21;
т. 37.6; т. 37.7; т. 191.9; т. 194.10; т. 194.17;
т. 234; т. 439 и т. 440 от Решение № РД-УС-04-
127 от 27 декември 2007 г. на Управителния
съвет на Националната здравноосигурителна
каса (УС на НЗОК). В касационната жалба се
поддържат оплаквания за неправилност на
решението на тричленния състав на Върхов-
ния административен съд поради нарушение
на материалния закон и съществени наруше-
ния на съдопроизводствените правила и се
иска отмяна на решението в оспорените час-
ти, както и отмяната на посочените части от
Решение № РД-УС-04-127 от 27 декември
2007 г. на УС на НЗОК.
Постъпили са касационни жалби и от Ата-
нас Згуров Баталов, Димитър Пенев Пенев и
Росен Стоянов Димов чрез пълномощниците
им адв. Михаил Екимджиев и адв. Катина Бон-
чева, от Асоциация за европейска интеграция
и права на човека—Пловдив, чрез управителя
Катина Бончева, от Сдружение “Център за за-
щита правата в здравеопазването”—София,
представлявано от Асен Пенков Георгиев, и
от “МБАЛ Белоградчик”—ЕООД, Белоград-
чик, чрез процесуалния представител адв. Мая
Цветковска, срещу решение № 6152 от 27 май
2008 г., постановено по адм.д. № 2556/2008 г.
по описа на Върховния административен съд,
шесто отделение, с искане за отмяната му като
незаконосъобразно и необосновано. Иска се
и отмяна на решението на УС на НЗОК в ата-
куваните части.
Ответникът—НЗОК, чрез адв. Борис Михай-
лов намира подадените касационни жалби за
неоснователни.
От заинтересуваната страна—Сдружение за
развитие на българското здравеопазване, не е
заявено становище по подадените касационни
жалби.
Представителят на Върховната администра-
тивна прокуратура дава мотивирано заключе-
ние, че оспореното решение е неправилно и
следва да бъде отменено. Касационните жалби
са подадени в срока по чл. 211, ал. 1 АПК от
надлежни страни и са процесуално допустими.
Разгледани по същество са основателни.
Пред тричленния състав на Върховния адми-
нистративен съд Българският лекарски съюз
Атанас Згуров Баталов, Димитър Пенев Пенев,
Росен Стоянов Димов, Асоциация за европейска
интеграция и права на човека—Пловдив, Сдру-
жение “Център за защита правата в здравеопаз-
ването”—София, и “МБАЛ Белоградчик”—
ЕООД, Белоградчик, са оспорили т. 21; т. 37.6;
т. 37.7; т. 66.1; т. 66.2; т. 66.3; т. 173; т. 191.9;
т. 194.10; т. 194.17; т. 195.1; т. 195.2; т. 216; т. 219;
т. 220; т. 223; т. 232.1; т. 232.2; т. 232.3; т. 234;
т. 234.2; т. 439 и т. 440 от Решение № РД-УС-04-
127 от 27 декември 2007 г. на УС на НЗОК. Съ-
дът е приел, че подзаконовият нормативен акт в
оспорените му части е валиден и законосъобра-
зен и е отхвърлил подадените жалби.
Така постановеното решение е неправилно.
Решение № РД-УС-04-127 от 27 декември
2007 г. на УС на НЗОК е издадено на основание
§ 11а във връзка с чл. 55, ал. 3, т. 2 от Закона за
здравното осигуряване (ЗЗО) и с него са опре-
делени условията, на които трябва да отговарят
изпълнителите на медицинска помощ, редът за
сключване на договорите с тях и други условия
по чл. 55, ал. 2, т. 2, 4, 6 и 7 ЗЗО. Разпоредбата
на § 11а ЗЗО предвижда, че в случай, че нацио-
налният рамков договор (НРД) за 2008 г. не бъде
сключен в срок до 15 декември 2007 година, счи-
тано от 1 януари 2008 г. се прилагат правилата
по чл. 55, ал. 3, т. 1 и 2 и ал. 6 ЗЗО. Тази раз-
поредба е нова, обнародвана в “Държавен вес-
тник”, бр. 113 от 28 декември 2007 г., в сила от
1 януари 2008 г. Текстът на чл. 55, ал. 3, т. 2 ЗЗО
предвижда в случай, че НРД не бъде сключен
при условията и в сроковете, определени в този
закон, считано от 1 януари на съответната го-
дина, за която няма сключен НРД, се прилагат
определените от УС на НЗОК условия по ал. 2,
т. 1, 2, 4, 6 и 7 от същата норма. Тази разпоредба
също е нова, обнародвана в “Държавен вест-
ник”, бр. 113 от 28 декември 2007 г., в сила от
1 декември 2007 г. Към датата на издаването на
това решение—27 декември 2007 г., посочените
като основание правни норми не са били част
от действащото право. Към тази дата не е съ-
ществувала действаща правна норма, даваща
права на УС на НЗОК да определя условия, за-
местващи НРД, когато такъв не е бил сключен
по реда и в определените в Закона за здравното